ગુરૂપુર્ણિમાં એટલે આધ્યાત્‍મીક વિકાસનું સરવૈયુ કાઢવાનો પવિત્ર દિવસ, ગુરૂની ગરીમાંનું ગૈારવવંતુ પર્વ એટલે ગુરુપુર્ણીમાં . . આ ભવાટવીમાં ભમતા માનવીને દિવ્યતાનો રાહ ચિંધનાર સદગુરુનાં ઉપકારોથી ઋણમુક્ત થવા ગુરૂનાં પૂજનનો મહિમાવંત દિવસ. . જેનું મન વશમાં ન હોય તે લઘુ અને જેનું મન વશમાં હોય તે ગુરૂ .. બસ આટલી જ વાત સમજીએ તો પણ લઘુ-ગુરૂનાં સિમાડા આપણે સમજી શકીશુ. ગુરુ એટલે સંયમની મુર્તિ,જીવમાં અજ્ઞાનનો અંધકાર દૂર કરી જ્ઞાનનો પ્રકાશ રેલાવે તે ગુરૂ. .કનક –કાંતા અને કિર્તીનાં પવન જેને હલાવી ન શકે તેવા મહામાનવ એટલે ગુરૂ. . .જીવાત્‍માને સત્‍યરૂપી પરમાત્‍મા તરફ લઇ જાય તે સદગુરૂ . આપણીં સંસ્‍કૃતિમાં ગુરૂશિષ્‍યનો સંબંધ અલૈાકીક છે. જીવમાંથી શિવ અને નરમાંથી નારાયણ પ્રતિ ધ્યેયનું માર્ગદર્શન ગુરુ શિષ્‍યનું આત્‍યંતિક કલ્‍યાણ કરે છે. ગુરૂનાં લાખો ઉપકારો કૃતજ્ઞતાપૂર્વક ગુરૂપુર્ણીમાં ઉજવીને આપણે સાર્થક કરીએ . . . ગુરુ પૂજન એટલે ? જ્ઞાન-વૈરાગ્યવાદી એશ્‍વર્ય સંપન્‍નથી સદગુરૂનાં અભ્યુદયને નિઃશ્રયસ માટે સર્વ કાંઇ કરી છુટવાની નિઃસ્‍પૃહ તત્‍પરતા, વિશ્‍વ કલ્‍યાણની ભાવનાં વગેરે અનંત દિવ્‍ય ગુણોથી પૂજન એનો ગુરુત્‍વની સંભાવનાં મહત્તાનું સન્માન, સદુપદેશને આચરણમાં ઉતારવાની સંકલ્‍પરૂપ લોકસંગ્રહ અને કૃતજ્ઞતાદર્શક સમારંભ. ગુરૂને સાધારણ અક્ષર સમજવાથી અને પ્રતિમાને સામાન્‍ય શિલા માનવાથી જીવન અધોગતિ તરફ પ્રયાણ કરે છે.